**Դևիդ Իգնեշիուս** (անգլ.՝ David Ignatius, մայիսի 26, 1950(1950-05-26), Քեմբրիջ, Մասաչուսեթս, ԱՄՆ), հայկական ծագմամբ ամերիկացի գրող և լրագրող։ «Վաշինգտոն Փոստ» օրաթերթի սյունակագիր։

Կենսագրություն
--------------

Դևիդ Իգնեշիուսը ծնվել է Մասաչուսեթսում։ Դևիդի հայրը եղել է Միացյալ Նահանգների Ռազմածովային ուժերի նախարար։ Պապը՝ Հովսեփ Պիղատոսյանը և տատը Լիզա Ժամկոչյանը եղել են Արևմտյան Հայաստանի Խարբերդ նահանգից և ականատես են եղել եղեռնին։

|  |  |  |
| --- | --- | --- |
|  | Ես ամերիկահայ եմ, և իմ հարազատներից մի քանիսը զոհվել են եղեռնի ժամանակ։- Դևիդ Իգնեշիուս, «Վաշինգտոն Փոստ»,14 հոկտեմբեր, 2007 թ.  |  |

Դևիդը ավարտել է Սբ․ Ալբանայի դպրոցը և 1973 թվականին դարձել Հարվարդի համալսարանի շրջանավարտ, որտեղ էլ ստացել է «Ֆրանկ Նոքսի» կրթաթոշակ։ Այնուհետև շարունակել է ուսումը Քեմբրիջի համալսարանում և ստացել տնտեսագետի վկայական։ «Վաշինգտոն փոստում» նրա սյունակը հիմնականում վերաբերվում է համաշխարհային քաղաքական, տնտեսական և միջազգային հարաբերությունների հետ կապված հարցերին։ Աշխատելով «Washington Monthly» պարբերականում, այնուհետև՝ «Wall Street Journal»-ում, որտեղ եղել է Մերձավոր Արևելքի հարցերով թղթակից՝ նա ձեռք է բերում իր լրագրողական կարիերան։ 1986 թվականից մինչ օրս նա աշխատում է «Վաշինգտոն Փոստ» օրաթերթում և հոդվածներ է հրապարակում «The New York Times Magazine», «The Atlantic Monthly», «Foreign Affairs» և «The New Republic» պարբերականներում։ 1984 թվականից եղել է միջազգային հարաբերությունների խորհրդի անդամ։ 1984-1990 թվականներին եղել է Սենտ Օլբանսսկի դպրոցի կառավարման խորհրդի անդամ։ 2000 թվականից եղել է գերմանական Մարշալի հիմնադրամի հոգաբարձուների խորհրդի անդամ։ Նա Լոնդոնի Ռազմավարական հետազոտությունների միջազգային ինստիտուտի խորհրդի անդամ է, 2006 թվականից` նրա ամերիկյան մասնաճյուղի տնօրենը։ Դևիդ Իգնեշիուս «Ստերի մարմինը» վիպակը էկրանավորվել է դերասաններ Լեոնարդո ԴիԿապրիոյի և Ռասել Քրոուի մասնակցությամբ։ Ամուսնացած է, ունի երեք դուստր։

Մասնակցությունը «Ընդդեմ ցեղասպանության հանցագործության» երկրորդ գլոբալ ֆորումին
-------------------------------------------------------------------------------

Դևիդ Իգնեշիուսը ներկա է եղել 2016 թվականի ապրիլի 22-ին և 23-ին Երևանում տեղի ունեցած «Ընդդեմ ցեղասպանության հանցագործության» երկրորդ գլոբալ ֆորումին և ֆորումի բացման ժամանակ հանդես է եկել այս խոսքերով.

|  |  |  |
| --- | --- | --- |
|  | «Իմ տատը` Լիզա Ժամկոչյանը և Հովսեփ պապը ծնվել են պատմական Հայաստանի Խարբերդ քաղաքում։ Ես` որպես լրագրողական մասնագիտության ներկայացուցիչ, կարևորում եմ վկայությունները, որոնք լավագույն տարբերակն են ճշմարտությունը գտնելու համար։ Կարևորում եմ նաև վկայությունների նկարագրումն այն ձևով, որով հնարավոր է պահել կատարվածը պատմական հիշողության մեջ։ Մեկ տարի առաջ ես ոգևորվածությամբ էի նայում այն մարդկանց, ովքեր պնդում էին, որ ճշմարտությունն այն է, որ պետք է Հայոց ցեղասպանությունը ճանաչվի որպես պատմական փաստ։ Եթե մենք նայենք ներկային և ապագային, պետք է փորձենք ապագան օգտագործել ոչ թե որպես զենք, այլ հասկանալ, թե ինչպես պետք է լինի հաշտեցումը։ Պետք է հասկանանք, թե ինչպես կարող ենք անել, որ մեր աշխարհի նախկին դժբախտությունները չապամոբիլիզացնեն մեզ։ Ցեղասպանությունը չպետք է կրկնվի, այն կանխելու համար նաև քաղաքական կամք է հարկավոր»։ |  |

Ուշագրավ միջադեպ
----------------

2009 թվականին Դավոսում համաշխարհային տնտեսական ֆորումին Դևիդ Իգնեշիուսը, լինելով Շիմոն Պերեսի և Ռեջեփ Թայիփ Էրդողանի բանավեճի մոդերատորը, ընդհատում է Ռեջեփ Թայիփ Էրդողանին՝ նշելով, որ պետք է հետևել կանոնակարգին։ Էրդողանը բողոքում է, որ Շիմոն Պերեսին ավելի շատ ժամանակ էր տրվել, քան իրեն՝ խնդրում է Դևիդ Իգնեշիուսին թույլատրել իրեն մի անգամ էլ ելույթ ունենա։ Էրդողանը շարունակելով մեղադրել Պերեսին՝ նշելով. 

|  |  |  |
| --- | --- | --- |
|  | «Ես շատ եմ ցավում, որ մարդիկ ծափահարում են ձեր խոսքերի համար։ Չէ որ Գազայում շատ մարդիկ են մահացել։ Եվ ես կարծում եմ, որ դա ճիշտ և մարդասիրական չէ» ։ |  |

Իգնեշիուսը պատասխանում է, որ, ժամանակը սուղ է և չենք կարող նորից քննարկենք,և մարդիկ պետք է ճաշեն։ Այս խոսքերից հետո Ռեջեփ Թայիփ Էրդողանը վեր է կենում տեղից և ասում. 

|  |  |  |
| --- | --- | --- |
|  | «Շատ շնորհակալություն։ Շնորհակալութուն, Շատ շնորհակալություն։ Ես չեմ կարծում, որ այս ամենից հետո կվերադառնամ Դավոս» ու հեռանում դահլիճից։ |  |

  

*Ռեջեփ Թայիփ Էրդողանը հեռանում է դահլիճից։*

Գրքեր
-----

* The Director
* The Increment
* The Sun King
* The Bank of Fear
* Agents of Innocence
* Bloodmoney
* Body of Lies
* A Firing Offense
* Siro

Ծանոթագրություններ
------------------

1. ↑
2. ↑
3. ↑  «David Ignatius, The Washington Post | ICFJ - International Center for Journalists». *www.icfj.org*. Վերցված է 2016 թ․ հունիսի 30-ին.
4. ↑
5. ↑   `{{citation}}`: Empty citation (օգնություն)
6. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դևիդ Իգնեշիուս» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Արմենիապեդիա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 10070612 · BNE: XX1140960 · BNF: 12093829z · CiNii: DA08988039 · GND: 11172659X · ICCU: CFIV084068 · ISNI: 0000000110221198 · LCCN: n87853124 · NDL: 00468754 · NKC: xx0101182 · NTA: 073660892 · NUKAT: n99008626 · SUDOC: 029277272 · VIAF: 19705438 · WorldCat VIAF: 19705438 |

 |

 |